CELEX: E2011P0005
Language: mt
Date: 2011-02-24 00:00:00
Title: Azzjoni mressqa fl- 24 ta' Frar 2011 mill-Awtorità ta' Sorveljanza tal-EFTA kontra n-Norveġja (Każ E-5/11)

28.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 125/13
            
         Azzjoni mressqa fl-24 ta' Frar 2011 mill-Awtorità ta' Sorveljanza tal-EFTA kontra n-Norveġja
   (Każ E-5/11)
   2011/C 125/11
   Fl-24 ta' Frar 2011 ittieħdet azzjoni fil-Qorti tal-EFTA kontra n-Norveġja mill-Awtorità ta' Sorveljanza tal-EFTA, irrappreżentata minn Xavier Lewis u Ólafur Jóhannes Einarsson, li qegħdin jaġixxu ta' Aġenti tal-Awtorità ta' Sorveljanza tal-EFTA, 35, Rue Belliard, 1040 Brussell, Belgium.
   L-Awtorità ta’ Sorveljanza tal-EFTA titlob lill-Qorti tal-EFTA tiddikjara li:
   
               (1)
            
            
               Billi naqas li jadotta l-miżuri neċessarji biex jagħmel:
               
                           (a)
                        
                        
                           l-Att imsemmi fil-punt 56oa tal-Kapitolu V tal-Anness XIII tal-Ftehim dwar iż-Żona Ekonomika Ewropea (Ir-Regolament (KE) Nru 1406/2002 tal-Parlament Ewropew u tal-Kunsill tas-27 ta' Ġunju 2002 li jistabbilixxi l-Aġenzija Marittima Ewropea tas-Sigurtà), kif adattat għall-Ftehim taż-ŻEE permezz tal-Protokoll 1 tiegħu, u
                        
                     
                           (b)
                        
                        
                           l-Att imsemmi fil-punt 56oa tal-Kapitolu V tal-Anness XIII tal-Ftehim dwar iż-Żona Ekonomika Ewropea (ir-Regolament (KE) Nru 2038/2006 tal-Parlament Ewropew u tal-Kunsill tat-18 ta’ Diċembru 2006 dwar finanzjament pluriennali għall-azzjonijiet tal-Aġenzija Ewropea għas-Sigurtà Marittima fil-qasam tar-rispons għal tniġġis ikkaġunat minn bastimenti u li jimmodifika r-Regolament (KE) Nru 1406/2002), kif adattat għall-Ftehim taż-ŻEE permezz tal-Protokoll 1 tiegħu, parti mill-ordni legali interna tiegħu fiż-żmien preskritt, ir-Renju tan-Norveġja naqas milli jilħaq l-obbligi tiegħu skont l-Artikolu 7 taż-ŻEE.
                        
                     
         
               (2)
            
            
               Ir-Renju tan-Norveġja għandu jiġi ordnat li jbati l-ispejjeż ta' dawn il-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               L-Awtorità ta’ Sorveljanza tal-EFTA ssostni li r-Renju tan-Norveġja naqas milli jagħmel ir-Regolament (KE) Nru 2038/2006 u r-Regolament (KE) Nru 1406/2002 parti mill-ordni legali interna tiegħu, fiż-żmien preskritt permezz tad-Deċiżjonijiet tal-Kumitat Konġunt taż-ŻEE Nru 52/2007 u Nru 81/2003 rispettivament.
            
         
               —
            
            
               L-Awtorità ta’ Sorveljanza tal-EFTA ssostni li n-Norveġja kellha tinkorpora r-Regolament (KE) Nru 1406/2002 u r-Regolament (KE) Nru 2038/2006 aktar minn seba’ u aktar minn tliet snin u nofs ilu rispettivament. L-Awtorità għalhekk tikkonsidra li l-Gvern Norveġiż kellu żmien aktar minn kemm kien suffiċjenti biex jadotta l-miżuri neċessarji biex jagħmel ir-Regolamenti parti mill-ordni legali interna tiegħu, u li hu naqas milli jilħaq l-obbligi tiegħu skont l-Artikolu 7 taż-ŻEE.